กนง. มีมติคงอัตราดอกเบี้ยที่ 1.50% ตามตลาดคาด รอดูนโยบายกระตุ้นเศรษฐกิจ - FINNOMENA
23 มี.ค. 2559

HOT NEWS DIGEST – กนง. มีมติคงอัตราดอกเบี้ยที่ 1.50% ตามตลาดคาด รอดูนโยบายกระตุ้นเศรษฐกิจ
คณะกรรมการฯ ประเมินว่าเศรษฐกิจไทยมีแนวโน้มขยายตัวได้ต่ำกว่าที่ประเมินไว้เดิม แต่คงดอกเบี้ย และกล่าวว่านโยบายยังอยู่ระดับที่ผ่อนปรน
สะท้อนว่ายังรอดูนโยบายการกระตุ้นเศรษฐกิจของคลังก่อน 
กนง. ยังมีกระสุนที่พร้อมจะกระตุ้น หากเศรษฐกิจยังไม่ฟื้น
ค่าเงินบาทอ่อน ก่อนการประชุม และหลังตลาดประกาศได้มี reaction เล็กน้อย แต่ไม่มีนัยสำคัญ
FINNOMENA รายงาน
  กนง. มีมติเป็นเอกฉันท์ให้คงอัตราดอกเบี้ยนโยบายไว้ที่ 1.50% ต่อปี
แหล่งข่าว : สำนักข่าวอินโฟเควสท์ 23 มีนาคม 2559 นายจาตุรงค์ จันทรังษ์ เลขานุการ คณะกรรมการนโยบายการเงิน (กนง.) เปิดเผยว่า ที่ประชุม กนง.วันนี้มีมติเป็นเอกฉันท์ให้คงอัตราดอกเบี้ยนโยบายไว้ที่ 1.50% ต่อปี ซึ่งเป็นไปตามที่ตลาดคาดการณ์ ทั้งนี้ คณะกรรมการฯ ประเมินว่าแม้เศรษฐกิจไทยมีแนวโน้มขยายตัวได้ต่ำกว่าที่ประเมินไว้เดิม แต่เห็นว่านโยบายการเงินในปัจจุบันยังอยู่ในระดับที่ผ่อนปรน และควรรักษาขีดความสามารถในการดำเนินนโยบาย (Policy space) จึงเห็นควรให้คงอัตราดอกเบี้ยนโยบายในการประชุมครั้งนี้“คณะกรรมการฯ จะติดตามการพัฒนาการด้านต่างๆ อย่างใกล้ชิด และพร้อมที่จะใช้เครื่องมือเชิงนโยบายที่มีอยู่อย่างเหมาะสม เพื่อสนับสนุนการฟื้นตัวของเศรษฐกิจ ควบคู่กับการรักษาเสถียรภาพการเงินของประเทศ” นายจาตุรงค์ กล่าว
อ่านต่อได้ที่ : กนง. มีมติเป็นเอกฉันท์ให้คงอัตราดอกเบี้ยนโยบายไว้ที่ 1.50% ต่อปี
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
  แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ